《三月八日百五节林敬舆携酒约盛元仁戴帅初方》
元代·方回

第五桥通曲港船，直摇春水到门前。
休官久作渔竿客，扶老来寻鹤氅仙。
畴曩欢娱如昨日，今吾衰飒最高年。
旧坟新冢石羊马，且举残杯莫怆然。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。